wannaphong/clean_thaiwikipedia huggingface dataset:
# พุทราทะเล
พุทราทะเล  เป็นไม้พุ่มในวงศ์ Olacaceae ไม่ผลัดใบ ลำต้นมีสีเทาอมแดง ผิวแตกตามความยาวของลำต้น มีหนามแต่ไม่มาก ใบเดี่ยว ดอกช่อ ออกตามง่ามใบ ผลเดี่ยว กลมยาวเล็กน้อย เมื่ออ่อนสีเขียว เมื่อสุกเปลี่ยนเป็นสีเหลือง ผิวของผลไม่เรียบมีปุ่มเล็กน้อย 

ผลใช้รับประทานได้ เนื้อผลมีรสเปรี้ยว ใบใช้รับประทานเป็นผักได้ แต่เนื่องจากมีไซยาไนด์ จึงต้องปรุงสุกก่อนและไม่ควรรับประทานครั้งละมากๆ  ในอินเดียใช้น้ำมันในเมล็ดปรุงอาหาร เมล็ดรับประทานได้มีฤทธิ์เป็นยาระบาย ในอินโดนีเซียใช้ใบปรุงรสชาติอาหาร เปลือกลำต้นมีแทนนิน เนื้อไม้แข็ง มีกลิ่นหอม
# ดูกไก่ย่าน
ดูกไก่ย่าน  เป็นไม้เลื้อยมีเนื้อไม้ในวงศ์ Rubiaceae ลำต้นเรียบ สีเขียว แก่แล้วเป็นสีน้ำตาลและผิวไม่เรียบ ใบเดี่ยว ค่อนข้างหนา ขอบใบเรียบ ดอกช่อ ออกที่ซอกใบและปลายกิ่ง ดอกเล็ก สีเขียวอ่อนหรือขาว ผลเดี่ยวกลมรี ส่วนปลายมีกลีบเลี้ยง เมื่ออ่อนเป็นสีเขียวอมขาว แก่แล้วเป็นสีขาว มีเมล็ดเดียว
 อ้างอิง  
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 54
หมวดหมู่:วงศ์เข็ม
# วิจิตร สุวิทย์
พันตำรวจโท วิจิตร สุวิทย์ (5 พฤศจิกายน พ.ศ. 2481 – 29 พฤศจิกายน พ.ศ. 2566) อดีตสมาชิกสภาผู้แทนราษฎรจังหวัดสงขลา และอดีตที่ปรึกษารัฐมนตรีว่าการกระทรวงอุตสาหกรรม (ดร.ไตรรงค์ สุวรรณคีรี)

 ประวัติ 
วิจิตร เกิดเมื่อวันที่ 5 พฤศจิกายน พ.ศ. 2481 ณ ตำบลฉลุง อำเภอหาดใหญ่ จังหวัดสงขลา เป็นบุตรนายดิ้น นางชะลอ สุวิทย์ประวัติผู้สมัคร ส.ส. กรมการปกครอง ด้านครอบครัวสมรสกับนางปรีชา สุวิทย์ มีบุตรชาย คือ นาราชา สุวิทย์ และอัศวิน สุวิทย์ 

สำเร็จการศึกษาปริญญาตรี นิติศาสตรบัณฑิต และระดับปริญญาโท รัฐประศาสนศาสตรมหาบัณฑิต จากมหาวิทยาลัยธรรมศาสตร์ 

วิจิตร ถึงแก่อนิจกรรม เมื่อวันที่ 29 พฤศจิกายน พ.ศ. 2566 ณ โรงพยาบาลหาดใหญ่ อำเภอหาดใหญ่ จังหวัดสงขลา สิริอายุ 85 ปี

 งานการเมือง 
อดีตเป็นข้าราชการตำรวจ เคยดำรงตำแหน่งรองผู้บังคับการตำรวจจังหวัดสงขลา ต่อมาลงเลือกตั้งสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกติดต่อกันรวม 4 ครั้ง 

 สมาชิกสภาผู้แทนราษฎร 
พันตำรวจโทวิจิตร สุวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๖ ตอนที่ ๑๙๔ ง ฉบับพิเศษ หน้า ๒๒, ๒๓ พฤศจิกายน ๒๕๒๒
# ดยุกแห่งวินด์เซอร์
ดยุกแห่งวินด์เซอร์   เป็นฐานันดรศักดิ์หนึ่งของสหราชอาณาจักร ซึ่งถูกตั้งขึ้นเป็นกรณีพิเศษเมื่อวันที่ 8 มีนาคม ค.ศ. 1937 สำหรับเจ้าชายเอ็ดเวิร์ด ดยุกแห่งวินเซอร์ ซึ่งเป็นอดีตพระมหากษัตริย์ พระนามว่า พระเจ้าเอดเวิร์ดที่ 8 หลังจากทรงประกาศสละราชสมบัติในเดือนธันวาคม ค.ศ. 1937 ชื่อเมืองวินด์เซอร์สำหรับฐานันดรนี้ตั้งชื่อตามเมืองซึ่งเป็นที่ตั้งของพระราชวังวินด์เซอร์ ที่ประทับของพระมหากษัตริย์และพระราชวงศ์อังกฤษตั้งแต่รัชสมัยของพระเจ้าเฮนรีที่ 1 จากการพิชิตอังกฤษของชาวนอร์มัน นอกจากนี้ วินเซอร์ ยังเป็นชื่อของราชวงศ์อังกฤษตั้งแต่ปีค.ศ. 1917 เป็นต้นมา

ประวัติ
thumb|left|ดยุกแห่งวินด์เซอร์ในปี ค.ศ. 1945

สมเด็จพระเจ้าเอ็ดเวิร์ดที่ 8 ทรงสละราชสมบัติในวันที่ 11 ธันวาคม ค.ศ. 1936 เพื่อที่จะเสกสมรสกับหญิงม่ายชาวอเมริกัน วอลลิส ซิมส์สัน ซึ่งภายหลังจากการเสกสมรสได้มีฐานันดรเป็น "ดัชเชสแห่งวินด์เซอร์"

ในช่วงวิกฤตการณ์แห่งการสละราชสมบัตินั้น ได้มีความสับสนเกี่ยวกับความเป็นไปของพระราชฐานะของอดีตพระมหากษัตริย์ซึ่งยังทรงพระชนม์อยู่ ซึ่งพระมหากษัตริย์พระองค์ใหม่ สมเด็จพระเจ้าจอร์จที่ 6 ได้ทรงนำความคิดที่จะใช้นามสกุลของพระราชวงศ์วินด์เซอร์เพื่อใช้สำหรับกรณีนี้This version is recounted in the Duke's memoir A King's Story

ในพระราชกิจจานุเบกษาของสมเด็จพระเจ้าจอร์จที่ 6 ได้บันทึกถึงเหตุการณ์ในการสืบราชสมบัติต่อจากพระเชษฐา ซึ่งได้ทรงระบุถึงฐานันดรของพระเชษฐาอย่างชัดเจนว่าให้ทรงเป็น "ดยุกแห่งวินด์เซอร์" หลังจากนั้นมา 

ฐานันดร "ดยุกแห่งวินด์เซอร์" นั้นสิ้นสุดที่การเสด็จสวรรคตของพระองค์โดยปราศจากรัชทายาทในปีค.ศ. 1972 จึงทำให้พระองค์เป็นผู้ทรงฐานันดรนี้เป็นพระองค์แรก พระองค์เดียว และพระองค์สุดท้าย ส่วนดัชเชสแห่งวินด์เซอร์นั้นเสียชีวิตภายหลังในปีค.ศ. 1986
# ดยุกแห่งรอธซี
ดยุกแห่งรอธซี  เป็นยศในสกอตแลนด์ สำหรับทายาทผู้มีสิทธิโดยตรงแห่งราชบัลลังก์สหราชอาณาจักร ซึ่งรัชทายาทองค์ปัจจุบันคือเจ้าชายวิลเลียม 

เดิมทียศนี้เป็นยศของรัชทายาทแห่งสกอตแลนด์ระหว่างปี 1398 ถึง 1707 หลังจากนั้นก็กลายเป็นยศของรัชทายาทแห่งบริเตนใหญ่ จนกระทั่งมีการตราพระราชบัญญัติสหภาพ ค.ศ. 1801 ซึ่งรวมบริเตนใหญ่เข้ากับสกอตแลนด์ ยศนี้ก็กลายเป็นยศรองของรัชทายาทสหราชอาณาจักร เมื่อมีการออกพระนามรัชทายาทสหราชอาณาจักรในประเทศสกอตแลนด์ (เช่นเอกราชราชการ) แทนที่จะออกพระนามว่าเจ้าชายแห่งเวลส์ ก็จะออกพระนามด้วยยศนี้แทน

ยศดยุกแห่งรอธซีถูกสถาปนาขึ้นในปี 1398 โดยมีเดวิด สจวต โอรสในพระเจ้าโรเบิร์ตที่ 3 แห่งสกอตแลนด์ เป็นดยุกแห่งรอธซีคนแรก หลังจากนั้นก็มีการสืบยศนี้เรื่อยมาในหมู่รัชทายาทสกอตแลนด์ ผู้ดำรงยศนี้ยังมีตำแหน่งเป็น มหาเสวกแห่งสกอตแลนด์ (Great Steward of Scotland) ซึ่งเป็นชื่อตำแหน่งรัชทายาทของสกอตแลนด์ที่มีอยู่ตั้งแต่ปี 1150 ก่อนที่จะสถาปนายศดยุกแห่งรอธซี

สัญลักษณ์ที่เกี่ยวข้อง
# สนทราย
สนทราย  ชื่ออื่นๆ ก้านถินแดง สน (พังงา) สนนา (สุราษฎร์ธานี) สนหอม (จันทบุรี); สนดง สนหิน (อุบลราชธานี) สนหางสิงห์ (เลย) สนขี้ไก่ (กาญจนบุรี) ปอโฮ่งรุห์ สนเล็ก สนสร้อย (นครศรีธรรมราช)เป็นพืชในวงศ์ Myrtaceae ลำต้นสีเทาอมน้ำตาล เนื้อไม้สีน้ำตาล แข็งแรงทนทาน กิ่งแตกเป็นเนื้อมีขนสีน้ำตาลแดง กิ่งมีน้ำตาลอ่อน เรียวยาว เปลือกแตกเป็นขุย ใบเดี่ยวเรียงตรงข้าม คล้ายรูปเข็มแบน หนา ยาวไม่เกิน 8 มิลลิเมตร กว้าง 1-2 มิลลิเมตร โคนเป็นครีบ ไม่มีก้านใบ ใบมีกลิ่นหอม ใบใช้ ต้มดื่มแก้ไข้ แก้ร้อนในกระหายน้ำ แก้ไข้หวัด แก้ไอ ทางภาคตะวันออกเฉียงเหนือ ใช้ ทั้งต้น ต้มน้ำดื่ม ขับปัสสาวะ ใบ ใช้ชงเป็นชาดื่มแก้ไข้ปวดเมื่อย ทางจังหวัดอุบลราชธานี ใช้ ลำต้น ต้มน้ำดื่ม แก้หน้ามืด วิงเวียน แก้ปวดหลัง ปวดเอว ช่วยขับปัสสาวะ ใบ ต้มน้ำดื่ม ช่วยขับลม สนทราย-ฐานข้อมูลเครื่องยา ในมาเลเซียและสุมาตรา ใช้ในการอยู่ไฟ ในเวียดนามใช้ต้นทำเป็นไม้กวาด ใช้เป็นไม้ประดับ
# ฟ้าหลัวในเอเชียตะวันออกเฉียงใต้ พ.ศ. 2556
ฟ้าหลัว (หรือหมอกควัน) ในเอเชียตะวันออกเฉียงใต้ พ.ศ. 2556 กำลังส่งผลกระทบต่อหลายประเทศในเขตเอเชียตะวันออกเฉียงใต้ รวมถึงประเทศอินโดนีเซีย ประเทศมาเลเซียและประเทศสิงคโปร์ เริ่มตั้งแต่เดือนมิถุนายน 2556 เมื่อวันที่ 19 มิถุนายน ปีเดียวกัน ดาวเทียมเทอร์ราและอควาของนาซาจับภาพควันจากไฟป่าผิดกฎหมายบนเกาะสุมาตราของประเทศอินโดนีเซียกำลังพัดพาไปทางทิศตะวันออกสู่ทางใต้ของประเทศมาเลเซียและสิงคโปร์ ก่อให้เกิดเมฆฟ้าหลัวหนาในพื้นที่ เหตุการณ์ดังกล่าวเริ่มขึ้นในกลางเดือนมิถุนายนเมื่อเกษตรกรจากนครดูไม (Dumai) และอำเภอเบงกาลิส (Bengkalis Regency) จังหวัดเรียว เผาป่าเป็นพื้นที่ขนาดใหญ่เพื่อปรับสภาพดิน ดาวเทียมของนาซาสามารถตรวจจับจุดร้อนได้ 187 จุดเมื่อวันที่ 18 มิถุนายน 2556 และลดเหลือ 85 จุดเมื่อวันที่ 20 มิถุนายน จุดร้อนจำนวนมากมีบริษัทปาล์มน้ำมันหรือเกษตรกรผู้ถือครองรายย่อยที่ส่งปาล์มน้ำมันให้แก่บริษัทเหล่านี้และใช้วิธีทำไร่เลื่อนลอยเพื่อปรับสภาพดินสำหรับฤดูเพาะปลูกหน้า
# รายชื่อโบราณสถานในจังหวัดบุรีรัมย์
รายชื่อโบราณสถานในจังหวัดบุรีรัมย์ (ตอนเหนือ)
 รายชื่อโบราณสถานในจังหวัดบุรีรัมย์ (ตอนใต้)

 แหล่งข้อมูลอื่น 

บุรีรัมย์
# สมนเล๊าะ โปขะรี
สมนเล๊าะ โปขะรี (เกิด 11 มกราคม พ.ศ. 2483) อดีตสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์

 ประวัติ 
สมนเล๊าะ เกิดเมื่อวันที่ 11 มกราคม พ.ศ. 2483 ที่อำเภอจะนะ จังหวัดสงขลา เป็นบุตรนายโหยบ นางบุงอ โปขะรีประวัติผู้สมัคร ส.ส. กรมการปกครอง สำเร็จการศึกษาระดับประถมศึกษา จากโรงเรียนบ้านตลิ่งชัน

 งานการเมือง 
อดีตเป็นกำนันในอำเภอจะนะ และสมาชิกสภาจังหวัดสงขลา ใน พ.ศ. 2523 ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง 

 สมาชิกสภาผู้แทนราษฎร 
สมนเล๊าะ โปขะรี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๔๐ ง ฉบับพิเศษ หน้า ๓, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๒ ง ฉบับพิเศษ หน้า ๕, ๓ ธันวาคม ๒๕๓๑
# ปริซึม (โครงการสอดส่องดูแล)
ปริซึม  เป็นโครงการสอดส่องดูแลอิเล็กทรอนิกส์ลับเพื่อความมั่นคงของชาติที่ดำเนินการโดยสำนักงานความมั่นคงแห่งชาติสหรัฐ (NSA) นับแต่ปี 2550 ปริซึมเป็นชื่อรหัสของรัฐบาลสำหรับความพยายามเก็บรวบรวมข้อมูลซึ่งมีชื่ออย่างเป็นทางการว่า US-984XN ปริซึมดำเนินการภายใต้การควบคุมดูแลของศาลการสอดส่องดูแลข่าวกรองต่างประเทศสหรัฐตามรัฐบัญญัติการสอดส่องดูแลข่าวกรองต่างประเทศ (FISA) เอ็ดเวิร์ด สโนว์เดน ผู้รับจ้างของสำนักงานความมั่นคงแห่งชาติสหรัฐ เป็นผู้เผยแพร่โครงการดังกล่าว และมีการตีพิมพ์ในหนังสือพิมพ์เดอะการ์เดียนและเดอะวอชิงตันโพสต์เมื่อวันที่ 6 มิถุนายน 2556
# สุรใจ ศิรินุพงศ์
สุรใจ ศิรินุพงศ์ (เกิด 23 สิงหาคม พ.ศ. 2471) อดีตสมาชิกสภาผู้แทนราษฎรจังหวัดสงขลา 2 สมัย และอดีตสมาชิกวุฒิสภาจังหวัดสงขลา

 ประวัติ 
สุรใจ เกิดเมื่อวันที่ 23 สิงหาคม พ.ศ. 2471 เป็นบุตรของนายจวน นางอม ศิรินุพงศ์ สำเร็จการศึกษาปริญญาตรี นิติศาสตรบัณฑิต และพาณิชยศาสตรบัณฑิต จากมหาวิทยาลัยธรรมศาสตร์ ระดับปริญญาโท สาขาการพัฒนาเศรษฐกิจและสังคม จากมหาวิทยาลัย Vanderblit ประเทศสหรัฐอเมริกาประวัติสุรใจ ศิรินุพงศ์ สมรสกับคุณหญิงอุไรวรรณ ศิรินุพงศ์

 งานการเมือง 
อดีตเคยเป็นรองอธิบดีกรมสรรพากรก่อนเกษียณอายุราชการ 

ต่อมา สุรใจ ได้รับสมัครเลือกตั้งสมาชิกสภาผู้แทนราษฎรครั้งแรก ใน พ.ศ. 2529 และได้รับเลือกรวม 2 ครั้ง ก่อนที่จะได้รับเลือกตั้งเป็นสมาชิกวุฒิสภาจังหวัดสงขลา ในปี พ.ศ. 2543 ศูนย์ข้อมูลนักการเมือง 

เขาเคยเป็นรองหัวหน้าพรรคประชาชนประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค

 สมาชิกสภาผู้แทนราษฎร 
สุรใจ ศิรินุพงศ์ ได้รับการเลือกตั้งเป็นสมาชิกสภาผู้แทนราษฎรที้งหมด 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสงขลา สังกัดพรรคความหวังใหม่

 สมาชิกวุฒิสภา 
สุรใจ ศิรินุพงศ์ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดสงขลา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๑๒, ๒๙ พฤศจิกายน ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๑๔๓, ๘ มิถุนายน ๒๕๒๒
# รายชื่อโบราณสถานในจังหวัดพระนครศรีอยุธยา (อำเภอพระนครศรีอยุธยา)
รายชื่อโบราณสถานในอำเภอพระนครศรีอยุธยา (เฉพาะตำบลประตูชัย)
 รายชื่อโบราณสถานในอำเภอพระนครศรีอยุธยา (เฉพาะซีกตะวันออก)
 รายชื่อโบราณสถานในอำเภอพระนครศรีอยุธยา (เฉพาะซีกตะวันตก)

 แหล่งข้อมูลอื่น 

พระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
หมวดหมู่:รายชื่อเกี่ยวกับจังหวัดพระนครศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
# วงศ์น้ำใจใคร่
วงศ์น้ำใจใคร่ หรือOlacaceae เป็นวงศ์ของพืชมีดอกในอันดับ Santalales ระบบ APG  และ  APG II จัดให้อยู่ในอันดับSantalalesValéry Malécot and Daniel L. Nickrent. 2008. "Molecular Phylogenetic Relationships of Olacaceae and Related Santalales". Systematic Botany 33(1):97-106. การจัดจำแนกภายในวงศ์มีหลายแบบValéry Malécot and Daniel L. Nickrent. 2008. "Molecular Phylogenetic Relationships of Olacaceae and Related Santalales". Systematic Botany 33(1):97-106. โดยทั่วถือว่าวงศ์นี้มี 28 สกุล แต่บางครั้งก็แยกออกไปเป็นวงศ์อื่นอีก วงศ์นี้ไม่มีในระบบ APG IIIAPG III (2009) An update of the Angiosperm Phylogeny Group classification for the orders and families of flowering plants: APG III. Bot. J. Linn. Soc. 161: 105-121.

สกุล
Olacaceae sensu stricto
Dulacia - 13 สปีชีส์ในอเมริกาใต้
Olax - ประมาณ 40 สปีชีส์ในเขตร้อนของโลกเก่า
Ptychopetalum - 2 สปีชีส์ในเขตร้อนของอเมริกาใต้และ 2 สปีชีส์ในแอฟริกากลางและตะวันตก 

Aptandraceae
Anacolosa - 16 สปีชีส์ในเขตร้อนของโลกเก่า 
Aptandra - 3 สปีชีส์ในเขตร้อนของอเมริกาและ 1 สปีชีส์ในแอฟริกา
Cathedra - 5 สปีชีส์ในอเมริกาใต้ 
Chaunochiton - 3 สปีชีส์ของเขตร้อนในอเมริกา 
Harmandia - สปีชีส์เดียวในเอเชียตะวันออกเฉียงใต้ 
Hondurodendron - สปีชีส์เดียวในฮอนดูรัส 
Ongokea - สปีชีส์เดียวในแอฟริกา 
Phanerodiscus - 3 สปีชีส์ในมาดากัสการ์ 

Ximeniaceae
Curupira - สปีชีส์เดียวในบราซิล 
Douradoa - สปีชีส์เดียวในบราซิล 
Malania - สปีชีส์เดียวในจีน 
Ximenia - 10 สปีชีส์ในเขตร้อนของทั้งโลกเก่าและใหม่ 

Coulaceae
Coula - สปีชีส์เดียวในเขตร้อนของแอฟริกาตะวันตก 
Minquartia - สปีชีส์เดียวในเขตร้อนของอเมริกา 
Ochanostachys - สปีชีส์เดียวในมาเลเซียตะวันตก 

Strombosiaceae
Diogoa - 2 สปีชีส์ในเขตร้อนของแอฟริกา 
Engomegoma - สปีชีส์เดียวในเขตร้อนของแอฟริกา 
Scorodocarpus - สปีชีส์เดียวในมาเลเซีย 
Strombosia - 3 สปีชีส์ในเขตร้อนของเอเชียและ 6 สปีชีส์ในเขตร้อนของแอฟริกา 
Strombosiopsis - 3 สปีชีส์ของเขตร้อนในแอฟริกา 
Tetrastylidium - 2 สปีชีส์ของอเมริกาใต้ 

Erythropalaceae
Erythropalum - สปีชีส์เดียวในอินโดมลายัน 
Heisteria - ประมาณ 33 สปีชีส์ในเขตร้อนของอเมริกาและ 3 สปีชีส์ในแอฟริกา 
Maburea - สปีชีส์เดียวในกายอานา 

Octoknemataceae
Octoknema - 14 สปีชีส์ในเขตร้อนของแอฟริกา 

สกุลที่ถูกตัดออก
Brachynema - ด้วยลักษณะทางสัณฐานวิทยา ได้ย้ายสกุลนี้ไป Ericales,Malécot V, Nickrent DL, Baas P, van den Oever L, Lobreau-Callen D (2004) A morphological cladistic analysis of Olacaceae. Syst. Bot. 29(3): 569-586. and no genetic study has yet been published
Schoepfia - ตัดออกและรวมเข้ากับสกุล Arjona และ Quinchamalium (เคยอยูใน Santalaceae) ในวงศ์ Schoepfiaceae
# วงศ์พุทรา
วงศ์พุทรา หรือ Rhamnaceae เป็นวงศ์ของพืชมีดอก ส่วนใหญ่เป็นไม้ยืนต้น มีที่เป็นไม้พุ่มและไม้เลื้อย  ประกอบด้วย 50-60 สกุล และประมาณ  870-900 สปีชีส์ กระจายพันธุ์ทั่วโลก พบมากในเขตร้อนและกึ่งเขตร้อน

 สกุล 
เผ่า Ampelozizipheae
Ampelozizyphus Ducke

เผ่า Bathiorhamneae
Bathiorhamnus Capuron

เผ่า Colletieae
Adolphia Meisn.
Colletia Comm. ex Juss.
Discaria Hook.
Kentrothamnus Suess. & Overkott
Ochetophila Poepp. ex Reissek
Retanilla (DC.) Brongn.
Trevoa Miers ex Hook.

เผ่า Doerpfeldieae
Doerpfeldia Urb.

เผ่า Gouanieae
Alvimiantha Grey-Wilson
Crumenaria Mart.
Gouania Jacq.
Helinus E.Mey. ex Endl.
Johnstonalia Tortosa (originally named Johnstonia; by some treated as Gouania)
Pleuranthodes Weberb.
Reissekia Endl.เผ่า Maesopsideae
Maesopsis Engl.

เผ่า Paliurieae
Hovenia Thunb.
Paliurus Mill.
Ziziphus Mill.

เผ่า Phyliceae
Nesiota† Hook.f.
Noltea Rchb.
Phylica L.
Trichocephalus Brogn.

เผ่า Pomaderreae
Blackallia C.A.Gardner
Cryptandra Sm.
Papistylus Kellermann, Rye & K.R.Thiele
Polianthon K.R.Thiele
Pomaderris Labill.
Serichonus K.R.Thiele
Siegfriedia C.A.Gardner
Spyridium Fenzl
Stenanthemum Reissek
Trymalium Fenzlเผ่า Rhamneae
Auerodendron Urb.
Berchemia Neck. ex DC.
Berchemiella Nakai
Condalia Cav.
Frangula Mill.
Karwinskia Zucc.
Krugiodendron Urb.
Reynosia Griseb.
Rhamnella Miq.
Rhamnidium Reissek
Rhamnus L.
Sageretia Brongn.
Scutia (Comm. ex DC.) Brongn.

เผ่า Ventilagineae
Smythea Seem.
Ventilago Gaertn.Incertae sedis
Alphitonia Endl. (close to Colubrina)
Araracuara Fern.Alonso
Ceanothus L. (close to Pomaderreae)
Chaydaia Pit. (by some treated as Rhamnella)
Colubrina Rich. ex Brongn.
Emmenosperma F.Muell. (close to Colubrina)
Granitites Rye (close to either Alphitonia or Pomaderris)
Hybosperma Urb. (by some treated as Colubrina)
Lasiodiscus Hook.f.
Schistocarpaea F.Muell. (maybe belonging to Colletieae)
Talguenea Miers ex Endl. (by some treated as Trevoa)
# ปกเกล้า อนันต์
ร้อยตำรวจเอกประกาศสำนักนายกรัฐมนตรีเรื่อง พระราชทานยศตำรวจชั้นสัญญาบัตร ลง 10 มี.ค.2563 ปกเกล้า อนันต์ เกิดวันที่ 4 มีนาคม พ.ศ. 2534 เป็นนักฟุตบอลชาวไทย ผู้ซึ่งเข้าแข่งขันในไทยลีกให้แก่สโมสรฟุตบอลแบงค็อก ยูไนเต็ด ในตำแหน่งกองกลาง

 ประวัติ 
เดือนตุลาคม พ.ศ. 2553 ปกเกล้าได้ร่วมทีมชาติรุ่นเยาวชน 19 ปี เข้าแข่งรายการชิงแชมป์เอเชีย ที่ประเทศจีน จากนั้น ในวันที่ 15 พฤศจิกายน เขาได้เซ็นสัญญาร่วมทีมกับสโมสรฟุตบอลอินทรีเพื่อนตำรวจ และในปีถัดมา ในการแข่งขันไทยพรีเมียร์ลีก 2554 ปกเกล้าเป็นผู้ทำประตูให้แก่สโมสรฟุตบอลอินทรีเพื่อนตำรวจทั้ง 2 ประตูเมื่อครั้งที่พบกับสโมสรฟุตบอลบีอีซี เทโรศาสน ด้วยผลการแข่ง 2–0

วันที่ 15 มิถุนายน พ.ศ. 2556 ปกเกล้าเป็นหนึ่งในผู้ทำประตูในการแข่งฟุตบอลนัดอุ่นเครื่อง เมื่อครั้งที่พบกับทีมชาติจีนชุดใหญ่ ที่ประเทศจีน โดยเขาเป็นผู้ทำประตูในนาทีที่ 16“ช้างศึก” ระเบิดฟอร์ม บุกถล่ม "มังกร" เละ - เดลินิวส์ขุนพลช้างศึก" ทีมชาติไทย ระเบิดฟอร์มเทพ! แนวรุกสุดจัดจ้าน ยกพลไล่บดขยี้ "แดนมังกร" ทีมชาติจีนเละ และทีมชาติไทยเป็นฝ่ายชนะที่ 5-1 'ช้างศึก' ตกมัน บุกกระทืบ 'ตี๋ใหญ่' ไส้แตก 5-1 - ข่าวไทยรัฐออนไลน์ ซึ่งนับเป็นการสร้างประวัติศาสตร์ในการชนะทีมชาติจีนได้มากที่สุด

ในฤดูกาล 2559 ปกเกล้าได้ย้ายจากทีม เพื่อนตำรวจ มาร่วมทีม ชลบุรี เอฟซี และฤดูกาล 2560 ปกเกล้าก็ได้ย้ายมาร่วมทีม แบงค็อก ยูไนเต็ด

 ผลงานในระดับนานาชาติ 
ปกเกล้า อนันต์ ได้รับการเรียกตัวเข้าร่วมทีมชาติภายใต้การฝึกสอนโดยวินฟรีด เชเฟอร์ สำหรับชุดใหญ่เป็นครั้งแรกในฟุตบอลโลก 2014 รอบคัดเลือก โซนเอเชีย

 การทำประตูในระดับนานาชาติ 
รายการคะแนนและผลการทำประตูของไทย
 ประตูที่  วันที่  สถานที่  คู่แข่งขัน  คะแนน  ผล  การแข่งขัน 1  15 มิถุนายน พ.ศ. 2556  สนามเหอเฝยโอลิมปิกสปอร์ตเซ็นเตอร์ เหอเฝย์ ประเทศจีน    1–0  5–1  กระชับมิตร 2  12 ธันวาคม พ.ศ. 2556  สนามสุวันนะสเตเดียม ย่างกุ้ง ประเทศเมียนมาร์    1–0  4–1  ซีเกมส์ 2013 3  26 มีนาคม พ.ศ. 2558  สนามกีฬาเฉลิมพระเกียรติ 80 พรรษา นครราชสีมา ประเทศไทย    2–0  2–0  กระชับมิตร 4  24 พฤษภาคม พ.ศ. 2558  ราชมังคลากีฬาสถาน กรุงเทพมหานคร ประเทศไทย    1–0  1–0  ฟุตบอลโลก 2018 รอบคัดเลือก โซนเอเชีย - รอบที่ 2 5  12 พฤศจิกายน พ.ศ. 2558    2–1  4–265 กันยายน พ.ศ. 2560AAMI Parkออสเตรเลีย1-21-2ฟุตบอลโลก 2018 รอบคัดเลือก โซนเอเชีย - รอบที่ 3

นอกจากนี้แล้ว ในกลางปี พ.ศ. 2557 ปกเกล้าได้ถูกส่งตัวไปฝึกซ้อมกับสโมสรฟุตบอลเรดิง ทีมในลีกเดอะแชมเปียนชิพ ของอังกฤษ เป็นเวลา 6 เดือน

 เกียรติประวัติ 
ไทย
 ฟุตบอลชิงแชมป์แห่งชาติอาเซียน: 2563

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๓ , เล่ม ๑๓๘ ตอนพิเศษ ๓ ข หน้า ๔๖, ๑ พฤษภาคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๑, ๙ มกราคม ๒๕๕๘
# มหาวิทยาลัยโรเจอร์ วิลเลียมส์
มหาวิทยาลัยโรเจอร์ วิลเลียมส์  หรือเรียกย่อๆ ว่า RWU คือ มหาวิทยาลัยทางด้านศิลปศาสตร์ของอเมริกา (liberal arts university) ตั้งอยู่บนพื้นที่ 140 เอเคอร์ (0.57 ตารางกิโลเมตร ในเมืองบริสโทล (Bristol) รัฐโรดไอแลนด์ เหนืออ่าว Mt. Hope มหาวิทยาลัยก่อตั้งใน ค.ศ. 1956 และถูกตั้งชื่อตามนักเทววิทยา และผู้ร่วมก่อตั้งรัฐโรดไอแลนด์ นามว่า โรเจอร์ วิลเลียมส์

ประวัติ

การดำเนินงานของมหาวิทยาลัยเริ่มขึ้นเมื่อ ค.ศ. 1919 เมื่อมหาวิทยาลัยนอร์ทอิสเทิร์น เมืองบอสตัน รัฐแมสซาชูเซตส์ เปิดสาขาวิทยาเขตในอาคารวายเอ็มซีเอ เมืองพรอวิเดนซ์ รัฐโรดไอแลนด์ ใน ค.ศ. 1940 คณะกรรมการวายเอ็มซีเอได้ควบคุมโรงเรียนและสถาบันวายเอ็มซีเอ โดยอนุญาตให้เปิดสอนใน ค.ศ. 1948 และใน ค.ศ. 1956 สถาบันได้รับใบอนุญาตจากรัฐและอนุญาตให้ใช้ชื่อว่า "วิทยาลัยจูเนียร์โรเจอร์ วิลเลียมส์" (Roger Williams Junior College) ระหว่างทศวรรษ 1960 วิทยาลัยโรเจอร์ วิลเลียมส์เริ่มการสอนระดับปริญญาตรี และต้องการขยายวิทยาเขตให้ใหญ่ขึ้น ทางวิทยาลัยซื้อที่ดิน 80 เอเคอร์ ริมทะเล และย้ายวิทยาเขตหลักไปยังเมืองบริสโทลใน ค.ศ. 1969 (ต่อมามีการขยายวิทยาเขต สาขาเมืองพรอวิเดนซ์) ใน ค.ศ. 1989 อธิการบดีคนใหม่ ดร. นาตาล เอ ซิคูโร (Dr. Natale A. Sicuro) เริ่มแผนโรเจอร์ วิลเลียมส์ในทศวรรษ 1990 และเป็นผู้ก่อตั้งคณะนิติศาสตร์ และใน ค.ศ. 1992 ให้มีการเปลี่ยนชื่อใหม่เป็น "มหาวิทยาลัยโรเจอร์ วิลเลียมส์" มหาวิทยาลัยโรเจอร์ วิลเลียมส์หรือ RWU เฉลิมฉลองการก่อตั้งครบรอบ 50 ปี ใน ค.ศ. 2006History & Traditions

ดูเพิ่ม
เว็บไซต์มหาวิทยาลัยโรเจอร์ วิลเลียมส์
มหาวิทยาลัยโรเจอร์ วิลเลียมส์ นิตรสารฟอร์บ
# วรานิษฐ์ จิราโรจน์เจริญ
วรานิษฐ์ จิราโรจน์เจริญ (ชื่อเดิม: พรรณวรินทร์ ศรีสวัสดิ์) ชื่อเล่น บีม เป็นนักแสดง นางแบบชาวไทย เข้าสู่วงการด้วยการถ่ายมิวสิควีดีโอ และเล่นโฆษณา

 ประวัติ 
วรานิษฐ์ จิราโรจน์เจริญ หรือชื่อเดิม "พรรณวรินทร์ ศรีสวัสดิ์""บีม วรานิษฐ์ จิราโรจน์เจริญ" หรือ พรรณวรินทร์ ศรีสวัสดิ์, "วรรณวณัช ศรีสวัสดิ์" ชื่อเล่น บีม เกิดในประเทศไทยเมื่อวันที่ 25 ธันวาคม พ.ศ. 2522ประวัติ บีม 'พรรณวรินทร์ ศรีสวัสดิ์' เป็นนักแสดงชาวไทย เธอเป็นบุตรสาวของ นายศุภกรณ์ ศรีสวัสดิ์ หรือ ดี๋ ดอกมะดันลูกสาวของพ่อดี๋ บีม-พรรณวรินทร์ ศรีสวัสดิ์ นักแสดงตลกชื่อดัง และนางรัตตินันท์ จิราโรจน์เจริญ เธอเป็นลูกสาวคนแรกของครอบครัวและมีน้องสาว 1 คน มนชญา ศรีสวัสดิ์ หรือปัจจุบันชื่อ ชยานิษฐ์ จิราโรจน์เจริญ“บีม-เบลล์” กับภาระหนักอึ้งที่ต้องแบกรับ (ชื่อเล่น เบล) ซึ่งมีอายุห่างกับบีม 5 ปี

เธอจบการศึกษาระดับปริญญาตรี มหาวิทยาลัยกรุงเทพ ปริญญาโท วิทยาลัยนวัตกรรม มหาวิทยาลัยธรรมศาสตร์ สาขาการบริหารงานวัฒนธรรม 

ผลงานชิ้นแรกของเธอถ่ายมิวสิควีดีโอของ ทาทา ยัง เพลง "ขอได้ไหม" ต่อด้วยโฆษณาหลาย ๆ ชิ้น แต่เธอเป็นที่รู้จักกันในการถ่ายแบบชุดว่ายน้ำ

 งานบันเทิง 
พรรณวรินทร์ ศรีสวัสดิ์ เข้าวงการจากการถ่ายมิวสิควีดีโอของ ทาทา ยัง ขณะที่มีอายุเพียง 15 ปี มีงานด้านละครโทรทัศน์ เช่น ละครเรื่อง ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3 ต่อด้วยซิตคอมเรื่อง โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3 และละครเรื่อง ผีเพื่อนรัก แสดงคู่กับ นันทศัย พิศลยบุตร ทางช่องไอทีวี ด้านภาพยนตร์มีผลงานสร้างชื่อคือภาพยนตร์เรื่อง 7 ประจัญบาน แสดงเป็น แสงดาว จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย

 ผลงาน 
 ละครโทรทัศน์ 
 2537 ละคร สนทนาประสาจน ทางช่อง 5
 2538 ละคร ยอดคุณลูก ทางสถานีวิทยุโทรทัศน์ไทยทีวีสีช่อง 3
2538 ละคร ขอโทษทีไม่มีเวลาโง่ ทางช่องสถานีโทรทัศน์สีกองทัพบกช่อง 7
 2544 ละคร ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3
 2547 ละคร ตีลังกาท้าฝัน ทางสถานีโทรทัศน์โมเดิร์นไนน์
 2547 ละคร โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3
 2549 ละคร ผีเพื่อนรัก แสดงคู่กับ นันทศัย พิศลยบุตร ทางช่องไอทีวี
 2560 ละคร สื่อสองโลก ทางช่องสถานีโทรทัศน์สีกองทัพบกช่อง 7 (รับเชิญ)
 2561 ละคร ดวงใจในไฟหนาว ทางสถานีวิทยุโทรทัศน์ไทยทีวีสีช่อง 3
 2561 ละคร พรหมไม่ได้ลิขิต ทางช่องวัน 31
 2566 ละคร The Interns หมอมือใหม่ แสดงคู่กับ คุณากร เกิดพันธุ์ ทางช่อง Thai PBS 
 2567 ละคร เว้าวอนรัก ทาง สถานีวิทยุโทรทัศน์ไทยทีวีสีช่อง 3 (รับเชิญ)

 ภาพยนตร์ 
 2544 ภาพยนตร์วีซีดี "ขีดเส้นตาย" แสดงคู่กับ นันทวัฒน์ อาศิรพจนกุล
 2545 ภาพยนตร์วีซีดี "ชีวิต...เดียว" แสดงคู่กับ สุพจน์ จันทร์เจริญ
 2545 ภาพยนตร์เรื่อง 7 ประจัญบาน แสดงเป็น แสงดาว
 2547 ภาพยนตร์วีซีดี "หอผี Ghost Dormitory" แสดงคู่กับ เทวินธวิ์ คุณารัตนวัฒน์
 2548 ภาพยนตร์วีซีดี "ทิม มวยไทย หัวใจติดเพลง" แสดงคู่กับ เกริกไกร อันสนธิ์
 2551 ภาพยนตร์เรื่อง "แฮปปี้เบิร์ธเดย์"

 พิธีกร 
 2556 รายการ "BEAUTY EXPERT" คู่กับ อรนภา กฤษฎี ช่อง H Channel
 2556 รายการ "Entertainment update" ช่อง acts channel
 2557 พิธีกรภาคสนามรายการ "นอกรอบ" ช่อง 5